กฎกระทรวงการคลัง ออกตามความในพระราชบัญญัติยาสูบ พุทธศักราช 2481
กฎกระทรวงการคลัง
ออกตามความในพระราชบัญญัติยาสูบ
พุทธศักราช
๒๔๘๑[๑]
 

อาศัยอำนาจตามความในมาตรา ๑๐ วรรค ๒ และมาตรา ๓๑ แห่งพระราชบัญญัติยาสูบ
พุทธศักราช ๒๔๘๑ รัฐมนตรีว่าการกระทรวงการคลัง ออกกฎกระทรวงกำหนดให้ผู้ได้รับอนุญาตจำหน่ายยาสูบในเขตจำหน่ายยาสูบ
ปฏิบัติตามเงื่อนไข ดังต่อไปนี้ คือ

ข้อ ๑
ผู้ได้รับอนุญาตให้จำหน่ายยาสูบในเขตจำหน่ายยาสูบ จะต้องนำใบอนุญาตให้จำหน่ายยาสูบนั้นปิดไว้ในร้านจำหน่าย
ในที่ซึ่งเห็นได้ง่าย ถ้าเป็นร้านขายเร่ ก็ต้องนำใบอนุญาตให้จำหน่ายไปด้วย
และต้องติดหรือแขวนไว้ในร้านขายเร่นั้นให้เห็นได้โดยสะดวก

ข้อ ๒
การจำหน่ายยาสูบในเขตจำหน่ายยาสูบเป็นรายปลีกย่อย เมื่อเปิดซองต้องทำลายแสตมป์ยาสูบให้เสียไปและยาสูบที่จำหน่ายปลีกย่อยนั้น
จะต้องคงอยู่ในซองของยาสูบชนิดนั้น ๆ ไม่สับเปลี่ยนซองหรือนำยาสูบไปวางไว้ในภาชนะอื่น
ทั้งนี้ ให้ใช้เฉพาะผู้ได้รับอนุญาตให้จำหน่ายยาสูบในเขตจำหน่ายยาสูบที่มิได้ประกอบอุตสาหกรรมยาสูบขึ้นเอง
ถ้าเป็นผู้ประกอบอุตสาหกรรมยาสูบจะจำหน่ายยาสูบนั้นได้เฉพาะที่บรรจุซองเป็นซอง ๆ

ข้อ ๓
ผู้ได้รับอนุญาตให้จำหน่ายยาสูบในเขตจำหน่ายยาสูบ ต้องยอมให้เจ้าพนักงานตรวจยาสูบที่ได้รับอนุญาตให้จำหน่ายซึ่งอยู่ในความครอบครองและถ้ามีบัญชีก็ต้องยอมให้เจ้าพนักงานตรวจด้วย


กฎให้ไว้ ณ วันที่ ๒๖ เมษายน พุทธศักราช ๒๔๘๒
นฤเบศร์มานิต
รัฐมนตรีช่วยว่าการกระทรวงการคลัง
ลงนามแทน


พุทธชาด/แก้ไข
๒๘
พฤศจิกายน ๒๕๔๕

ศิรวัชร์/ปรับปรุง
๑๑ มกราคม
๒๕๖๒

[๑] ราชกิจจานุเบกษา
เล่ม ๕๖/หน้า ๕๑๐/๒๗ เมษายน ๒๔๘๒